
ŠAKIŲ RAJONO SAVIVALDYBĖS  TARYBA
SPRENDIMAS

DĖL  RAJONO SAVIVALDYBĖS  2004 -2010 METŲ PATIKSLINTO PLĖTROS STRATEGINIO PLANO PAPILDYMO
2010 m. gegužės 27d. Nr. T-180
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 p.,  rajono savivaldybės tarybos 2004 m. rugsėjo  16 d. sprendimu Nr. T-251 „Dėl rajono savivaldybės plėtros strateginio plano priemonių tvirtinimo“,  2007 m. lapkričio 29 d. sprendimu Nr. T-290 „Dėl rajono savivaldybės   2004 - 2010 metų patikslinto plėtros strateginio plano tvirtinimo“  ir  2009 m. vasario 26 d. sprendimu Nr.  T- 68 „Dėl savivaldybės   2004 - 2010 metų patikslinto plėtros strateginio plano tvirtinimo“,                         n u s p r e n d ž i a, 


papildyti  rajono savivaldybės 2004-​2010 metų patikslinto plėtros strateginio  plano:
1 prioriteto (Saugi, sveika, sutelkta, besimokanti, kultūros tradicijas puoselėjanti pilietinė visuomenė) 1.5. tikslo (Išsaugoti krašto kultūrinį indetitetą)  1.5.2. uždavinio  (Išsaugoti kultūros paveldą, pritaikant jį turizmui) priemone  1.5.2.17., suformuluojant ją taip – Parengti Zyplių dvaro teritorijos teisinę bazę. Patikslintos priemonės  rezultatas –Sutvarkyti žemės sklypo dokumentai. Parengtas Zyplių dvaro ir parko detalusis planas. Lėšų poreikis 80000,00 Lt. ,1.5.4. uždavinio (Optimizuoti ir modernizuoti kultūros įstaigų tinklą)  priemonės 1.5.4.2 (Renovuoti ir modernizuoti kultūros įstaigas) performuluoti rezultatą - Parengti  techniniai projektai ir pradėtas Sintautų, Gelgaudiškio, Kudirkos Naumiesčio ir Sudargo kultūros centrų renovavimas, įgyvendinant projektus „Mažųjų miestelių turizmo galimybės. Sintautai.”, „Mažųjų miestelių turizmo galimybės. Gelgaudiškis“, „Mažųjų miestelių turizmo galimybės. Kudirkos Naumiestis“. Kultūros reikmėms pritaikyta buvusi Patašinės pradinė mokykla.
4 prioriteto  (Naudinga ir efektyvi infrastruktūra) 4.2. tikslo (Modernizuoti ir plėtoti urbanistinę infrastruktūrą)  4.2.2. uždavinį  (Plėtoti verslo, pramonės, gyvenamąsias ir rekreacines zonas), papildant priemone  4.2.2.5. (Parengti Šakių miesto ir priemiesčių, Griškabūdžio, Lukšių, Lekėčių ir Sintautų bendruosius planus). Priemonės rezultatas nesikeičia. Lėšų poreikis- 700000,00 Lt, 4.2. tikslą (Modernizuoti ir plėtoti urbanistinę infrastruktūrą) papildant nauja priemone 4.2.2.10. (Nustatyti Šakių rajono kapinių sanitarinės apsaugos zonas). Priemonės  rezultatas -  Parengti Šakių rajono kapinių apsaugos zonų nustatymo specialiuosius planus. Lėšų poreikis -70000,00 Lt, 4.3. tikslą (Plėtoti komunikacijų ir energetikos infrastruktūrą) 4.3.2.uždavinio (rekonstruoti ir modernizuoti energetinį ūkį) papildant nauja priemone 4.3.2.10. (Parengti Šakių ir Gelgaudiškio  miestų šilumos tiekimo specialųjį planą ir šilumos šaltinių naudojimo reglamentą). Rezultatas - Parengtas Šakių ir Gelgaudiškio  miestų šilumos tiekimo specialusis  planas ir šilumos šaltinių naudojimo reglamentas. Lėšų poreikis 250000,00 Lt.

